經數: 一六五一

經名: 十二因緣論

頁數: 四八一

上    欄

有弟子成就. 隨所聞法堪能受持. 令不忘失

於如來法. 謂事非事及性相等. 如是義中心

懷疑惑. 爲得知故問言. 尊者

牟尼所演說    十二勝上分

因緣所生法    彼爲三所攝

如是等諸事    今爲知請問

願爲我解釋    除斷我疑網

師見弟子意    於法生渴仰

恭敬請示故    卽答言汝聽

十二勝上分    彼爲三所攝

煩惱業及苦    次說應當知

是中十及二    故曰爲十二

以彼不異分    故名爲勝分

口車輿分故    說勝分應知

言牟尼者. 名爲寂滅. 亦名無分別. 亦名爲定.

亦名無言說. 彼牟尼所演. 宣暢辯說. 是名

假名. 然彼非是大人丈夫. 自在家時. 性相

所生. 但唯因緣所生成故. 彼十二分. 於煩惱

業及以苦處. 三法迭互共作因緣. 如拒甁案.

如是三處所攝應知

答曰. 於此十二勝上分中. 初爲無明. 第八爲

愛. 第九爲取. 此三勝分是煩惱所攝. 第二

爲行. 第十爲有. 此二勝分是業所攝. 餘七

勝分是苦所攝. 此是煩惱業苦等三. 攝十二

分應知. 言餘七者. 謂識名色六入觸受及生

老死. 恩愛別離. 怨憎合會. 所心不得. 如是

等法生一切苦. 如是諸分. 於向所說. 煩惱業

中         欄

苦. 以爲根本. 應知. 攝十二分. 唯有三事. 更

無餘法. 一切經中但有此分. 更無有餘

問曰. 已知此等諸勝分義. 爲我解釋煩惱

苦在於何處. 復云何成一切諸事. 答曰從三

生二. 三是煩惱. 二是業. 謂從煩惱而生於

業. 從二生七. 七者是苦. 謂從於業而生於

苦. 從七生三者. 謂從於苦而生煩惱. 此說煩

惱業苦三種迭互相生. 是故生有輪轉不定.

所言有者. 所謂欲色無色界等. 彼中不住. 喩

如輪轉. 以彼有故. 一切世間凡夫衆生. 次第

上下異如輪轉. 有中不定. 以不定故. 說有

三處

問曰. 彼造一切身. 自在衆生. 何者是彼作事

云何

答曰. 偈言. 一切世間法. 唯因果無人. 除假說

故有. 此是正思量. 彼非說性. 是故見作衆生

不成

問曰. 若如是者. 云何得從現在世間而取未

來世間

答曰. 乃至無有一女等法從現在世間而取

未來世間. 是故偈言. 但從諸空法. 唯生於空

法. 此明自我我所空. 謂煩惱業處. 此五法行

性離無我. 應如是取

問曰. 若性無我法中. 而行性無我者. 今說何

爲證

答曰. 偈言. 誦燈印鏡響. 日珠種子水. 如是等

諸喩. 爲證可取. 信無自體. 性假名故. 有言.

現在世未來世者. 如師所誦. 實不從師轉至

弟子. 雖不從師轉至弟子. 豈可不成授弟子

下        欄

義. 可言弟子無因而得. 遮護妄計無因患故.

如是臨命終時. 心識不至未來世間. 防常患

故. 非未來身從餘處來. 遮護妄計無因患故.

如師誦爲因. 令弟子得. 彼不可說. 以爲卽是

亦不可說. 爲一向異. 如是臨命終時. 心識爲

因. 是故得生後身心識. 而彼心識. 不可說

一不可說異. 亦不離彼. 亦不卽彼. 如是從燈

生燈. 從印生印. 從鏡生像. 從聲有響. 從日

從珠出生於火. 從子生芽. 如安石榴菴羅果

等. 口生涎水. 如是等法. 不名卽彼. 不名異

彼. 如是一切諸因緣法. 轉不轉事. 諸有智者.

善思量應知. 是中陰者. 所謂說色受想行識.

彼託生者. 此諸陰滅. 因彼滅陰. 後相似生. 然

實無有一女等法從此至彼. 此是世間漸次

之義. 以是義故. 一切世間. 無常不淨苦無我

等. 以能觀察如是事故. 於諸法中不生疑惑.

不疑惑故則不生染. 不生染故則不生著. 不

生著故則不虛渴. 不虛渴故則不造業. 以無

業故則不取事. 不取事故不造有爲行. 無有

爲行. 故則不復生. 以不生故無有一切身

心等苦. 如是不造五種因故. 則於彼處無

七種果. 以無果故名爲解脫. 如是作故. 則是

釋成不生不滅不常不斷. 有邊無邊如是等

句. 於中有偈

不見無緣生    決定是正義

於諸最妙事    是故不成斷

於中無所減    亦復無所增

應見如諦實    墮狀及如彼

十二因緣論一卷

經數: 一六五二

經名: 緣生論

頁數: 四八二

上       欄

緣生論序

原是一心. 積爲三界. 癡流漫遠. 苦樹[&FFFF]#高. 欲

討其際. 難測其本. 理極實相之門. 筌窮假名

之域. 五因七果. 十有二分緣生之法. 總備於

此. 凡則迷而起妄. 聖則悟以通眞. 下似免色.

上如象度. 大哉妙覺. 濟乎洞盡. 十地與雙林

俱暢. 聞城共稻芋咸敷. 至若此經獨苞彼

例. 彼所未說. 此乃具演. 攀緣爲首. 對治

爲未. 總則一十丑門. 別則百二十問. 其旨微

而密. 其詞約而隱. 經之網目. 攝在□焉. 幷

有聖者[&FFFF]#楞迦. 附此經旨作論. 顯發其論也.

遍取三乘之意. 不執一部之筌. 先立偈章. 後

興論釋. 偈有三十. 故亦名三十論也. 大業二

年十月. 南賢豆國S舊名天竺者訛也S三藏法師達磨□

多. 與故□經法師彦琮. 在東都上林園. 依

林邑所獲賢互梵本. 譯爲隋言. 三年九月其

功乃竟. 經二卷. 論一卷. 三藏師. 究論閑明.

義解比密. 琮法師. 博通經論. 兼善梵文. 共對

葉本. 更相□擊. 一言靡遺. 三覆逾審. 亂頗簡

質. 意存允正. 比之昔人. 差無尤失. 眞曰法

燈. 足稱智藏. 願窮後際. 常益世間. 云爾

中         欄

緣論

聖者[&FFFF]#楞迦造

大隋南印度三藏達磨□多譯

從一生於三    從三轉生六

六二二更六    從六亦生六

從六有於三    此三復有三

三復生於四    四復生於三

從三生於一    彼一復生七

於中所有苦    牟尼說皆攝

十二種差別    善淨說爲空

緣生分力故    應知十二法

無智與業識    名色根三和

知渴及以取    集出熟後邊

初八九煩惱    第二第十業

餘七皆是苦    三攝十二法

初二是過去    後二未來時

餘八是現在    此謂三時法

惱起業感報    報還生煩惱

煩惱復生業    亦由業有報

離惱何有業    業壞亦無報

無報則離惱    此三各自滅

五分因生果    名爲煩惱業

七分以爲果    七種苦應念

因中空無果    因中亦無因

果中空無因    果中亦無果

因果二俱空    智者與相應

S梵本一偈今爲一偈半S

世中四種分    因果合故有

下       欄

煩惱業果合    念欲爲六分

有節所攝故    二節及三略

因果雜爲節    三四節總略

二二三三二    苦時有五法

作者胎境界    發轉生流行

迷惑發起果    報流果爲二

相應根分中    一一三二分

此有十二種    等力緣自生

無衆生無命    無動以慧知

無我無我所    無我無我因

四種無智空    餘分亦如是

斷常二邊離    此卽是中道

若覺已成就    覺體是諸佛

覺已於衆中    仙聖說無我

曾於城喩經    導師說此義

迦□延經說    正見及空見

破邏具□經    S張宿名也S

亦說殊勝空    緣生若正知

彼知空相應    緣生若不知

亦不知彼空    於空若起慢

則不厭受衆    若有彼無見

則迷緣生義    緣生不迷故

離慢彼知空    及厭受衆故

不迷業果合    業作緣續生

亦非不緣此    空緣當有此

業報受用具    十二分差別

前已說緣生    彼煩惱業苦

經數: 一六五二

經名: 緣生論

頁數: 四八三

上     欄

三中如法攝    三中生於二

二中生於七    七中復生三

有輪如是轉    因果諸生世

無別有衆生    唯是於空法

還自生空法    藉緣生煩惱

藉緣亦生業    藉緣亦生報

無一不有緣    誦燈印鏡音

日光種子酢    衆續不超到

智應觀彼二

緣生三十論本竟

緣生三十論我當隨順次第解釋

從一生於三    從三轉生六

六二二更六    從六亦生六

從一生於三者. 一謂無智. 此無智者說名

無明. 於苦集滅道中. 不覺知故. 名爲無智.

由無智故. 則有福非福不動. 說名三行. 及身

行口行心行等從其轉生. 從三轉生六者. 從

彼三行生六識身. 所謂眼識耳識鼻識舌識

身識意識. 六二者. 彼六識身轉生二種. 所

謂名色. 二更六者. 名色二種轉生六入. 所

謂眼入耳入鼻入舌入意入. 從六亦生

六者. 從彼六入轉生六觸. 所謂眼觸耳觸鼻

觸舌觸身觸意觸

從六有於三    此三復有三

三復生於四    四復生於三

從六有於三者. 從彼六觸轉生三受. 所謂樂

受苦受不苦不樂受. 此三復有三者. 還從彼

等三受. 轉生三種渴愛. 所謂欲渴愛有渴愛

無有渴愛. 三復生於四者. 從彼三種渴愛轉

中       欄

生四取. 所謂欲取見取戒苦行取我語取. 四

復生於三者. 從彼四取轉生三有. 所謂欲有

色有無色有

從三生於一    彼一復生七

於中所有苦    牟尼說皆攝

從三生於一者. 還以彼等三有作緣. 生當來

一種生. 彼一復生七者還從彼一. 當有老死

憂悲苦惱困等七種. 於中所有苦牟尼說皆

攝者. 於中無明爲始困爲終. 無量種苦. 世尊

略說. 皆此所攝

十二種差別    差淨說爲空

緣生分力故    應知十二法

十二種差別善淨說爲空者. 此無智等各別

不雜有十二分. 又彼皆自性空應當正見. 如

此所說唯是空法. 自生空法. 緣生分力故應

知十二法者. 若以次第生分力故. 彼十二法

如是應知. 彼中迷惑相者是無明. 彼行句處.

積集當有相者是行. 彼識句處. 次受生分

轉出相者是識. 彼名色句處. 名身色身和合

相者是名色. 彼六入句處. 相安置相者是六

入. 彼觸句處. 眼色識. 共聚相者是觸. 彼受句

處. 愛不愛受用相者是受. 彼渴愛句處. 無

厭足相者是渴愛. 彼取句處. 執持攝取相者

是取. 彼有句處. 名身色身相者是有. 彼生

句處. 五衆出生相者是生. 彼老句處. 成熟

相者是老. 彼死句處. 命根斷者是死. 彼憂

句處. 高擧相者是憂. 彼悲句處. 哭聲者是

悲. 彼苦句處. 身燒熱相者是苦. 彼惱句處. 心

逼惱相者是惱. 彼困句處. 極疲乏相者是困

下        欄

無智與業識    名色根三和

知渴及以取    集出熟後邊

於中無智者是無明. 業者是行. 識者是解.

名色者是五衆總聚. 根者是入. 三和者是觸.

知者是受. 渴者是渴愛. 取者是執持. 集者是

有. 出者是生. 熟者是老. 後邊者是死

又此等差別相攝. 我當次第說之. 於中業煩

惱報差別

初八九煩惱    第二第十業

餘七皆是苦    三攝十二法

三順惱者. 無明[&FFFF]#愛取. 二業者. 行有. 七報

者. 識名色六入觸受生老死等. 此十二法三

種所攝

又時差別

初二是過去    後二未來時

餘八是現在    此謂三時法

無明行初二種過去時中. 生老死後二種未

來時中. 識名色六入觸受渴愛取有八種. 現

在時中

又此等各各次第相生

惱起業感報    報還生煩惱

煩惱復生業    亦由業有報

煩惱業報三種如前所說. 由彼煩惱故有業.

由業故有報. 還由報故有煩惱. 由煩惱故有

業. 由業故有報

問曰. 由煩惱盡各各寂滅. 其義云何. 答曰

離惱何有業    業壞亦無報

無報則離惱    此三各自滅

若其此心無煩惱染則不集業. 若不作業則

經數: 一六五二

經名: 緣生論

頁數: 四八四

上      欄

不受報. 若滅報者亦不生煩惱. 如是此三各

各自滅

又此等有因果分

五分因生果    名爲煩惱業

七分以爲果    七種苦應念

五種因名爲煩惱業者. 如前所說. 無明行渴

愛取有是也. 七種果轉生者. 亦如前所說. 七

種苦所謂識名色六入觸受生老死是也. 又

此因果二種空

因中空無果    因中亦無因

果中空無因    果中亦無果

因果二俱空   智者與相應S梵本一偈今爲一偈半S

若此所說因果二種. 於中若因空果果亦空

因. 如是因亦空因果亦空果. 於此四際當與

相應

又此更有別分

世中四種分    因果合故有

煩惱業果合    念欲爲六分

世中四種分因果合故有者

道中五種因. 及七種果. 和合故總略爲四種.

次第有四種分. 於中無明行過去時中. 二法

爲第一分. 識名色六入觸受現在時中. 爲第

二分. 渴愛取有亦是現在時中. 爲第三分. 生

老死未來時中. 二法爲第四分. 此謂四種分

也. 煩惱業果合念欲爲六分者. 煩惱業報三

種和合. 以次第故. 於二根本有六種分. 於

中無明所攝. 乃至受以無明爲根. 渴愛所攝.

乃至老死以渴愛爲根. 無明根無中無明是煩

惱分. 行是業分. 識名色六入觸受是報分.

中      欄

渴愛根中渴愛取是煩惱分. 有是業分. 生老

死是報分

又節分總略

有節所攝故    二節及三略

因果雜爲節    三四節總略

有節爲本發起二節. 所謂有生兩間. 爲第一

節. 行識兩間. 是第二節. 此二□爲業果節. 受

渴愛中因果共雜. 是第三節. 此之三節復爲

四種總略. 無明行二種. 是第一總略. 識名

色六入觸受五種. 是第二總略. 渴愛取有三

種. 是第三總略. 生老死二種. 是第四總略. 此

謂三節及四總略

又此等法中時差別

二二三三二    苦時有五法

作者胎境界    發轉生流行

二二法者. 無明行說爲二種. 識名色說爲二

種. 三三者. 六入觸受說爲三種. 渴愛取有說

盡三種. 又二者. 生老死說爲二種. 此等五

法. 是苦時中作者胎藏境界發轉出生. 於中

流行. 如數當知. 於中無明行二種. 說爲苦時

中作者. 應如是見. 識名色二種. 說爲苦時中

胎藏. 應如是見. 六入觸受三種. 說爲苦時中

境界. 渴愛取有三種. 說爲苦時中發轉. 生老

死二種說. 爲苦時中出生

又果差別

迷惑發起果    報流果爲二

相應根分中    一一三二分

如前所說. 此無明□及渴愛根. 於無明根第

一分中. 迷惑發起報流. 名四種果. 一一三二

下      欄

數分之中. 隨其次第當與相應. 於中無明是

迷惑果. 行是發起果. 識名色六入是報果. 觸

受是津流果. 復有餘殘果

熱惱貧乏果    轉出津流果

相應他分中    二一一一法

如前所說. 第二渴愛根分中. 熱惱貧乏轉生

津流果等. 隨其數分二一一一一. 於此法中當

與相應. 於中渴愛取是熱惱果. 有是貧乏果.

生是轉出果. 老死是津流果. 如是此等. 則有

八果

此有十二種    等力緣自生

無生無命    無動以慧知

如是無明爲初. 老死爲邊. 有十二分. 平等勝

故. 各各緣生. 而無衆生無壽命無動作. 以慧

應知. 於中無衆生者. 以不牢固故. 無壽命者.

以無我故. 無動作者. 以無作者故

無我無我所    無我無我因

四種無智空    餘分亦如是

於無我中無智. 無我所中無智. 無我中無智.

無我因中無智. 此中以無我故. 四種無智空.

如四種次第無智空. 如是行等餘分. 亦皆見

空. 應當知之

斷常二邊離    此卽是中道

若覺已成就    覺體是諸佛

有是常攝. 無是斷攝. 如此二邊彼作緣彼處.

彼處諸有轉生. 離此二邊卽是中道. 若無智

諸外道則在墮於邊. 若已覺悟諸佛世尊. 則爲

覺體. 於此世間獨能成就. 餘人悉無此義

覺已於衆中    仙聖說無我

經數: 一六五二

經名: 緣生論

頁數: 四八五

上      欄

曾於城喩經    導師說此義

彼亦是此中道覺已. 於諸衆中佛說無我. 所

謂比丘. 有我我所. □兒凡夫無聞之類. 順墮

假名. 於中無復我及我所. 比丘. 生時但苦生.

滅時但苦滅. 如城喩經中. 導師已說此義. 又

迦□延經說    正見及空見

破邏具□經S張宿名也S  亦說殊勝空

此等三經. 及以餘處. 如是之相. 世尊已說. 彼

亦是

緣生若正知    彼知空相應

緣生若不知    亦不知彼空

於前所說緣生. 若有正知彼知無異. 彼復何

知. 謂知於空. 緣生若不知亦不知彼空者. 於

此緣生若其不知. 亦於彼空不能解入. 應當

知之

於空若起慢    則不厭受衆

若有彼無見    則迷緣生義

於空若起慢則不厭受衆者. 若起空慢. 則於

五受衆中. 不生厭離. 若有彼無見則迷緣生

義者. 若復由於無見迷此緣生義故. 則於四

種見中. 隨取何見一者斷見. 二者常見. 三者

自在化語. 四者唯依宿世所作

緣生不迷故    離慢彼知空

及厭受衆故    不迷業果合

緣生不迷故離慢彼知空者. 於前所說各各

緣生中若無迷心. 及於攝取我我所中. 若得

離慢. 彼則如法能入於空. 及厭受衆故不迷

業果合者. 五受衆中攝取我我所故. 則遍世

間輪轉不息. 於彼受衆起厭離故. 於此業果

中       欄

相續. 則無顚倒. 亦不迷惑

又問. 此義云何

業作緣續生    亦非不緣此

空緣當有此    業報受用具

業作緣續生亦非不緣此者. 煩惱業染如前

所說. 彼以如是淨不淨業. 推遣衆生. 傍及上

下相續而生. 若非此業則不作緣. 若不然

者. 則未作竟而來. 及已作竟而失. S來謂業未作竟其果

卽來失謂業已作竟其果便失S空緣當有此業報受用具者. 若

由此等淨不淨業. 有報受用. 則自性是空. 本

無有我作緣發生. 彼自性空亦應當知. 彼義

今更略說

十二分差別    前已說緣生

彼煩惱業苦    三中如法攝

無明爲初. 老死爲邊. 是十二分緣生差別. 如

前所說. 彼中三是煩惱. 二是業. 七是苦. 皆已

攝入

三中生於二    二中生於七

七中復生三    有輪如是轉

無明渴愛取三種所生. 行有二種. 彼二所生.

識名色六入觸受生老死七分. 彼七分中如

前所說. 還生三種. 彼三復二. 其二更七. 是故

二種次第不斷. 此之有輪如是普轉

因果諸生世    無別有衆生

唯是於空法    還自生空法

因果諸生世無別有衆生者. 無明行渴愛取

有五種名因. 識名色六入觸受生老死七種

名果. 此等所有普遍世間. 若我若衆生若壽

若生者. 若丈夫若人若作者. 是等爲首. 次

下       欄

第分別其唯虛□. 應當知之. 彼云何生. 唯是

於空法還自生空法. 謂自性空中假名煩惱

業果. 唯有別空假名. 煩惱業果法生. 此是其

義

藉緣生煩惱    藉緣亦生業

藉緣亦生報    無一不有緣

若有煩惱. 則有種種無量種業. 及種種業所

生果報. 彼皆共因緣. 應當知之. 無有一處

無因緣者

又爲明彼義. 今更說譬喩

誦燈印鏡音    日光種子酢

衆續不超到    智應觀彼二

如誦. 有敎誦者受誦者. 所有敎誦不到受誦.

何以故. 敎誦者仍安住故. 其敎誦者亦不相

續. 何以故. 自不生故. 如燈次第生非是初燈.

超到亦非第二. 無因而生. 如是印與像二種.

面與鏡二種. 音與響二種. 日與火二種. 種子

與芽二種. 酢與舌涎二種. 此等所有皆不超

到. 亦非不生. 亦非無因. 而生彼二種. 五受衆

相續到時. 非是初受衆. 超到而第二受衆. 亦

非不生. 亦非無因. 而生智者. 於此受衆相續

不超. 而次第到. 應當正觀

又外內受用. 俱有十種. 皆應當見. 於中外十

種者. 一者非常故. 二者非斷故. 三者不超到

故. 四者無中間故. 五者非彼體故. 六者非別

異故. 七者無作者故. 八者非無因故. 九者念

念空故. 十者同類果相續故. 彼外所有種子

滅無餘故. 非常芽出生故. 非斷種子滅無餘

已. 其芽本無今有生故不超到. 彼所相續無

經數: 一六五三

經名: 大乘緣生論

頁數: 四八六

上       欄

有斷絶. 因果相繫故無中間. 種子芽差別故

非彼體. 從彼出生故非別異. 因緣和合故無

作者. 種子爲因故非無因. 種子芽莖枝葉花

果等傳傳相生故念念空. 甛酢[&FFFF]#苦辛[&FFFF]#隨

因差別果轉出故. 同類果相繫於中. 內十種

者一者死邊受衆淺無餘故非常. 二者得次

生分受衆故非斷. 三者死邊受. 衆滅無餘已.

次生分受衆. 本無今有生故不超到. 四者受

衆相續無有斷絶. 因果相繫故無中間. 五者

死邊次生分受衆差別故非彼體. 六者從彼

出生故非別異. 七者因緣和合故無作者. 八

者煩惱業爲因故非無因. 九者迦羅邏. □色

陀□尸. 伽那奢□. 出胎. □孩. 童子. 少年.

長宿等. 傳傳相生. 故念念空. 十者善不善熏.

隨因差別果轉出故. 同類果相繫

又有三偈

如燈炎轉生    識身亦如是

先際與後際    亦無有聚集

無生亦有生    破壞無相著

生已亦無住    而此作業轉

若於彼緣生    而能觀知空

爲其施設敎    彼亦是中道

於中無明行渴愛取有. 是爲集諦. 識名色六

入觸受生老死. 是爲苦諦. 彼等十二分滅. 是

爲滅諦. 若於緣生如實能知. 是爲道諦

緣生論

中      欄

大乘緣生論一卷S聖者[&FFFF]#楞迦造S

開府儀同三司特進試鴻□卿

肅國公食邑三千戶賜紫贈司空

諡大鑒正號大廣智大興善寺

三藏沙門不空奉      詔譯

從一生於三    從三轉生六

六二二更六    從六亦生六

從六有於三    此三復有三

三復生於四    四復生於三

從三生於一    彼一復三七

於中所有苦    牟尼說皆攝

十二種差別    智士說爲空

緣生支力故    應知十二法

無知與業識    名色根三和

領渴及以取    集生熟歡終

初八九煩惱    第二第十業

餘七皆是苦    三攝十二法

初二是過去    後二未來時

餘八是現在    此謂三時法

煩惱業感報    報還生煩惱

煩惱復三業    亦由業有報

無報則離惱    此三各寂滅

五支因生果    名爲煩惱業

七支以爲果    七種苦應知

因中空無果    果中亦無因

下      欄

因中亦無因    果中亦無果

智者空相應    世中四種支

因果合故有    煩惱業果合

應許爲六分    有節所攝故

二節及三略    因果雜爲節

三四節總略    二三二三二

苦位有五法    作者及藏界

境轉生流行    迷惑發起果

等流果爲二    相應根分中

一一三二分    熱惱缺短果

轉出等流果    相應餘分中

二一一一法    此有十二種

和合故緣生    無衆生無命

空無慧以知    無我無我所

無我無我中    四種無知空

餘支亦如是    斷常二邊離

此卽是中道    若覺已成就

覺體是諸佛    覺已於衆中

聖仙說無我   曾於城喩經

導師說此義   迦□延經說

正見及空見    破邏遇拏經S張宿名也S

亦說殊勝空    緣生若正知

彼知空相應    緣生若不知

亦不知彼空    於空若起慢

亦蘊不生厭    彼名惡趣空

則迷緣生義    緣生不迷故

離慢彼知空    及厭於蘊故

不迷於業果    業作緣續生

亦非不緣此    空緣當有此

經數: 一六五三

經名: 大乘緣生論

頁數: 四八七

上      欄

業報受用具    十二支差別

先已說緣生    彼煩惱業苦

三中如法攝    從三生於二

從二生於七    從七復生三

有輪如是轉    一切皆因果

從空生於空    從法生於法

藉緣生煩惱    藉緣亦生業

藉緣亦生報    無一不有緣

誦燈印鏡音    日光種子醋

蘊續不移時    智慧觀彼二

緣生三十論本竟

緣生三十論我當隨順次第解釋

從一生於三    從三轉生六

六二二更六    從六亦生六

從一生於三者謂無知. 此無知者說名無明.

於苦集滅道中不覺知故. 名爲無知. 由故則

有福非福. 不動說名三行. 及身行口行心行

等. 從其轉生. 從三轉生六者從三行生六識

身. 所謂眼識耳識鼻識舌識身識意識. 六二

者彼六識身轉生二種. 所謂眼名色. 二更六者.

名色二種轉生六處. 所謂眼處耳處鼻處舌

處身處意處. 從六亦生六者. 從彼六處轉生

六觸. 所謂眼觸耳觸鼻觸舌觸身觸意觸

從六有於三    此三復有三

三復生於四    四復生於三

從六有於三者. 從彼六觸轉生三受. 所謂樂

受苦受不苦不樂受. 此三復有三者. 還從彼

等三受. 轉生三種愛. 所謂欲愛有愛無有愛.

從三復生於四者. 從彼三種愛轉生四取.

中      欄

所謂欲取見取戒禁取我語取. 從四復生於

三者. 從彼四取轉生三有. 所謂欲有色有無

色有

從三生於一    彼一復生七

於中所有苦    牟尼說皆攝

從三生於一者. 還以彼等三有作緣生. 當來

一種生. 彼一復生七者. 還從一當有老死愁

歎苦憂惱等七種. 於中所有苦牟尼說皆攝

者. 於中無明爲始苦爲終. 無量種苦. 世尊略

說皆此所攝

十二種差別    智士說爲空

緣生支力故    應知十二法

十二種差別智士說爲空者. 此無知等差別

有十二支. 彼一切皆自性空. 應當知此所

說唯是空. 法從空生空從法生. 法由緣生支

法故. 應當知十二法者. 若以次第生支力

故. 彼十二法如是應知. 彼中迷惑相者是無

明. 彼行句處積集當有相者是行. 彼識句

處次受生支轉出相者是識彼名色句處名身

色身和合相者是名色. 彼六處句安置根相

者是六處. 彼觸句處眼色識共聚相者是

觸. 彼受句處愛顚倒受用相者是受. 彼

愛句處無厭. 足相者是愛. 彼取句處執持

攝取相者是取. 彼有句處名身色身相者是

有. 彼生句處蘊生起相者是生. 彼老句處成

熟相者是老. 彼死句處命根斷者是死. 彼

愁句處[&FFFF]#遽相者是愁. 彼歎句處哭聲者是

歎. 彼苦句處身逼惱相者是苦. 彼憂句處心

逼惱相者是憂. 彼諸熱惱句處損害相者是

下     欄

惱

無知與業識    名色根三和

領渴及以取    集出熟後邊

於中無知者是無明. 業者行. 識者是了別. 名

色五蘊聚. 根者是處. 三和者是觸. 領納者

是受. 渴者是愛. 取者是執持. 受用者是有. 起

者是生. 熟者是老. 後邊者是死

又此等差別相攝. 我當次第說之. 於中煩惱

業差別

初八九煩惱    第二第十業

餘七皆是苦    三攝十二法

三煩惱者無明愛取. 二業者行有. 七報者識

名色六處觸受生老死等. 此十二法三種所

攝. 又時差別

初二是過去    後二未來時

餘八是現在    此謂三時法

無明行初二種過去時. 生老死後二種未來.

識名色六處觸受愛取有八種現在時

又此等各各次第相生

煩惱業感報    報還生煩惱

煩惱復生業    亦由業有報

煩惱業報三種如前所說. 由彼煩惱故有業.

由業故有報. 還由報故有煩惱. 由煩惱故有

業. 由業故有報

問曰由煩惱盡各各寂滅. 其義云何答言

離惱何有業    離業何有報

無報則離惱    此三各寂滅

若其此心無煩惱染. 則不集業. 若不作業. 則

不受報. 若滅報者亦不生煩惱. 如是此三各

經數: 一六五三

經名: 大乘緣生論

頁數: 四八八

上      欄

各寂滅

又此等有因果分

五支因生果    名爲煩惱業

七分以爲果    七種苦應知

五種因名爲煩惱業者. 如前所說. 無明行愛

取有是也. 七種果轉生者. 亦如前所說. 七種

苦所謂識名色六處觸受生老死是也

又此因果二種空

因中空無果    果中亦無因

因中亦無因    果中亦無果

智者空相應S禁本一偈今爲一句矣S

若此所說因果二種. 於中若因空果亦空. 果

空因亦空. 因空因亦空. 果空果亦空. 於此四

句際當與相應

又此更有分別

世中四種支    因果合故有

煩惱業果合    應許爲六支

世中四種支因果合故有者. 所說三世五種

因. 共七種果. 總略爲四種. 次第有四種分. 於

中無明行過去時二法爲初分. 識名色六處

觸受現在時爲第二分. 愛取有亦是現在時

爲第三分. 生老死未來時二法爲第四分. 此

謂四種分也. 煩惱業果結許爲六分者. 煩惱

業報三種結爲二根. 則爲六分. 於中無明乃

至受以無明爲根. 愛乃至老死爲愛根. 無明

根中無明是煩惱分. 行是業分. 識名色六處

觸受是報分. 愛□中愛取是煩惱分. 有是業

分. 生老死是報分

又節分總略

中     欄

有節所攝故    二節及三略

因果雜爲節    三四節總略

有節爲本. 發起二節. 所謂有生兩間是第一

節. 行識兩間是第二節. 此二節□爲業果

節. 受愛中因果共雜是第三節. 此之三節復

爲四種總略. 無明行二種是第一總略. 識名

色六處觸受五種是第二總略. 愛取有三種

是第三總略. 生老死二種是第四總略. 此謂

三節及四總略

又此等法中位時差別

二三二三二    苦位有五法

作者及藏界    境轉生流行

法者無明. 行說爲二種. 識名色六處說爲三

種. 觸受說爲二種愛取有說爲三種. 又二者

生老死說爲二種. 此等五法是苦位中作者.

胎藏境界發轉出生. 於中流行如數當知. 於

中無明行二種說爲苦位中作者. 識名色六

處三種說爲苦位中胎藏. 觸受二種說爲苦

位中境界. 愛取有三種說爲苦位中發轉. 生

老死二種說爲苦位中流行

又果差別

迷惑發起果    報流果爲二

相應根分中    一一三二分

如前所說. 此無明根及愛根. 於無明根初分

中. 迷惑發起報等流名四種果. 一一三二數

分之道. 隨其次第當與相應. 於中無明是迷

惑果. 行是發起果. 識名色六處是報果. 觸受

是等流果

復有餘殘果

下      欄

熱惱缺短果    轉出等流果

相應餘分中    二一一一法

如前所說. 第二愛根分中. 熱惱缺短轉生等

流果等. 隨其數分二一一一. 於此法中當與

相應. 於中愛取是熱惱果. 有是缺短果. 生是

轉出果. 老死是等流果. 如是此等則有八果

此有十二種    和合故緣生

無衆生無命    空無以慧知

如是無明S古譯無明今無知乃正也S爲初. 老死爲後. 有十二

支和合勝故各各緣生. 而無衆生無壽命空

無以慧應知. 於中無衆生者. 以不牢固故.

無壽命者以無我故. 空者無作者. 以無作

者故

無我無我所    無我無我中

四種無知空    餘支亦如是

無知是無我. 此中無知是無我所. 以無我故

無我中無無知. 四種無知無我所中. 亦無

無知空. 如四種次第無知空如是行等餘支.

亦皆是空應當知之

斷常二邊離    此卽是中道

若覺已成就    覺體是諸佛

有是常執. 無是斷執. 此二邊由此生緣故生

彼. 彼諸有中. 若離二邊卽契中道. 若不知此

是義則諸外道墮於二邊. 若覺悟已是則一

切諸佛. 如佛於世間能成就非餘

覺已於衆中    聖仙說無我

曾於城喩經    導師說此義

彼亦是此中道. 覺已於諸衆中. 佛說無我無

我所. 汝等比丘當知. 謂著我我所愚童凡夫

經數: 一六五三

經名: 大乘緣生論

頁數: 四八九

上       欄

寡耳之類. 墮假施設中. 復我及我所. 比丘生

時但苦生. 滅時但苦滅如城喩經中導師已

說義又

迦□延經說    正見及空見

破邏具拏經    亦說殊勝空

此等三經及以餘處. 如導之相世尊已廣說

緣生若不知    彼知空相應

緣生若不知    亦不知彼空

於前所說緣生若有正知. 彼知無異. 彼復

何知. 謂知於空. 緣生若不知亦不知空者.

於此緣生若其不知. 亦於彼空能不解入應

知之

於空若起慢    則不厭於蘊

若有彼無見    則迷緣生義

於空若起慢則不厭. 若起空慢則於五蘊中

不生厭離. 若有彼無見則迷緣生義者. 若復

由於無□迷此緣生義故. 則於四種見中隨

取何見. 一者斷見. 二者常見. 三者自在化語.

四者一切宿業作

緣生不迷故    離慢彼知空

及厭於蘊故    不迷於業果

緣生不迷故離慢彼知空者. 於前所說各各

緣生中. 若無迷心. 及於執取我我所中. 若得

離慢彼則如法能入於空. 及厭於蘊故不迷

於業果者. 五蘊中執取我我所故. 則遍世間

輪轉不息. 於彼蘊中厭離故. 於業果相續.

則無顚倒亦不迷惑

又此義云何

業作緣續生    亦非不緣此

中     欄

空緣當有此    業報受用具

業作緣續生亦非不緣此者. 煩惱業報如前

所說. 彼以如是善不善業. 推遣衆生傍及上

下□續而生. 若非此業則不作緣. 若不然者

則不作業受報已作業而失. 空緣當有此業

報受用具者. 若由此等善不善業有報受用.

自性是葡本無有我. 作緣發生彼性空亦應

當知彼義今更略說

十二支差別    前已說緣生

彼煩惱業苦    三中如法攝

無明爲初. 老死爲後. 是十二支緣生差別如

前所說. 彼中三是煩惱. 二是業. 七是苦. 皆已

攝入

從三生於二    從二生於七

從七復生三    有輪如是轉

無明愛取三種所生行有二種. 彼二所生識

名色六處觸受生老死七支. 彼七支中如前

所說還生三種. 彼三復其二更七. 是故二種

次第不斷. 此之有輪如是轉

因果生諸世    無別有衆生

唯是於空法    還自生空法

因果生諸世無別有衆生者. 無明行愛取有

五種名因. 識名色六處觸受生老死七種名

果. 此等所有普遍世間. 若我若衆生若壽若

生者若丈夫若人若作者. 是等分別唯虛□.

應當知之彼云何生. 唯是於空法還自生空

法謂自性空中假名煩惱業果. 唯有空假名

煩惱業果法生. 此是其義

藉緣生煩惱    藉緣亦生業

下     欄

藉緣亦生報    無一不有緣

若有煩惱則有種種無量業. 及種種業所生

果報彼皆因共緣. 應當知之無有一法無因

緣者. 又爲明彼義今更說譬喩

誦燈印鏡音    日光種子醋

衆續不移轉    智應觀彼二

如誦有敎誦者受誦者. 所有敎誦不移轉受

誦. 何故敎誦者仍安. 安故其敎誦者亦不相

續. 何以故自不自故. 如燈次第生非是初

燈. 移轉亦非第二. 無因而生. 如是印與像

二種. 面與鏡二種. 音與響二種. 日與火二種.

種子與芽二種. 醋與舌□二種. 二種此等

所有皆不移轉. 亦非不生. 亦非無因而生.

彼二種五蘊. 相續次第轉. 非初蘊而移轉.

而第二蘊亦非不生. 亦非無因而生. 智者於

此蘊相續次第不移轉. 應當正觀. 又內外相

應有十種. 皆當知. 於中外十種者. 一者非

常故二者非斷故. 三者不移轉故四者因果

相繫無中間故. 五者非彼體故六者非別異

故. 七者無作者故八者非無因故. 九者刹那

滅故十者同類果相繫故. 彼外所有種子滅

無餘故. 非常牙出生故. 非斷種子滅無餘

已. 其牙本無今有生故. 不移轉彼所相續無

有斷絶因果相相繼故. 無中間種子芽差別

故. 非彼體從出生故. 非別異因緣和合故.

無作者種子爲因故. 非無因種子牙莖枝葉

花果等展轉相生故. 刹那滅甛醋[&FFFF]#苦辛[&FFFF]#

隨因差別果轉出故. 同類果相繁. 於中內

十種者. 一者死邊蘊滅無餘故非常. 二者得

經數: 一六五四

經名: 因緣心論釋

頁數: 四九○

上      欄

次生支蘊故非斷. 三者死邊蘊滅無餘已次

生支蘊本無今有生故不移轉. 四者蘊相續

無有斷絶因果相繼故無中間. 五者死邊次

生支蘊差別故非彼體. 六者從彼出生故非

別異. 七者因緣和合故無作者. 八者煩惱業

爲因故非無因. 九者迦邏羅□色陀□尸伽

那奄□. 出胎□孩童子少年長宿等. 展轉相

生故刹那滅. 十者善不善薰. 隨因差別果轉

出故. 同類果相繫

又有三偈

如燈焰轉生    識身亦如是

前際與後際    亦無有積集

不生亦有生    破壞不和合

所生亦無住    而此作業轉

若於彼緣生    而能觀知空

若知彼施設    則契於中道

於中無明行愛取有是爲集諦. 識名色六處

觸受生老死是爲苦諦. 彼十二支. 道諦者令

彼滅證方便. 所謂念虛正勤如意足根力覺

支八聖道名爲道諦

大乘緣生論一卷

因緣心論頌

龍猛菩薩作

差別十二支    能仁說緣生

於煩惱業苦    三中俱攝盡

中      欄

初八九煩惱    二及十是業

餘七習是苦    十二唯三攝

從三生於二    從二生於七

一復生於三    此有輪數轉

諸趣唯因果    此中無衆生

唯從於空法    還生於空法

誦燈鏡及印    火精種梅聲

諸蘊相續結    不移智應察

於甚微細事    若有見斷者

彼不善因緣    未見緣生義

此中無可見    亦無少安立

於眞以觀眞    見眞而解脫

因緣心論釋

龍猛菩薩造

此中有沙門. 樂聞能聽. 善能憶持. 能悟. 能

觀. 及具簡[&FFFF]#. 來詣師所. 於如來敎中. 作如

是問. 薄伽梵. 差別十二支. 能仁說緣生. 彼

於何所攝. 今欲樂聞. 知彼問其眞義. 師卽

呼曰汝於煩惱苦三中都攝盡. 作此分別

典切之語. 此中十及二. 故曰爲十二支. 卽

差別. 故言差別. 如車支分. 故說爲支. 能

寂身口. 故名能仁言. 能仁說者. 宣暢解釋.

說之異名. 彼非自性. 決定士夫. 假相自在.

時自然隨欲. 化主. 偶遇等所生. 此是因緣

所生. 此差別十二支法. 於煩惱業苦. 遞手相

下     欄

依. 猶如束蘆. 於彼三中. □皆攝盡. 言盡

者. [&FFFF]#是無餘義也. 問曰. 何者煩惱. 何者是

業何者是苦. 此差別之法. 當於何攝.

答曰. 初八九煩惱. 差別十二支法. 初是無

明. 第八是愛. 第九是取. 此三是煩惱所攝.

何者是業. 二及十是業. 二是行. 十是有. 此

二法是業所攝. 餘七皆是苦. 煩惱業之所攝

之餘七種是苦. 所攝應知. 所謂識. 名色.

六入. 觸. 受. 生. 老死. 言皆者是[&FFFF]#攝之辭. 卽

攝愛別離. 怨憎會. 心不得苦. 是故此十二

支法. 於業煩惱苦中. □皆攝盡. 言唯者. 是

其遮義. 經中所說之法. 此中攝盡. 更無有

餘. 問曰. 此義已知. 彼煩惱業苦. 云何相生.

請爲解說. 答曰. 從三生於二. 從三煩惱生於

二業. 從二生於七. 謂上所說苦法. 七復生

於三. 所謂諸煩惱. 復從三煩惱. 三於二業.

此有輪數轉. 言有者. 有其三種. 所謂欲. 色

無色. 於中不息. 而作流轉. 彼諸異生世間. 而

自流轉浪. 言此者. 顯不定義. 非如流轉. 次

第生於諸有. 此不定也. 問曰. 何者是身之

自在衆生耶. 彼之作用. 其事云何. 答曰. 諸

趣惟因果. 惟除假名. 此中無衆生. 此是眞

實義. 非假立有. 假立之境. 不成實物. 問曰.

若如是者. 誰從此世至於他世. 答曰. 無有極

微等法. 從於此世. 移至他世. 雖然唯從於

空法. 還生空法. 從無我我所. 煩惱業. 五

種空因. 還生空無我我所. 七種苦果之法. 彼

則無我我所. 彼此手無我我所. 雖然從自性

無我之法. 還生自性無我之法. 應如是知. 作